Ek moet bely dat ek baie van jou sienings nog nooit van gehoor het nie en die draad sal baie ingewikkeld raak as ek dit moet bespreek. Daar is egter heelwat besprekings oor baie van jou onderwerpe reeds elders op die forum. Ek versprei wel gratis dvd's wat jou onderwerpe aanspreek uit 'n ander oogpunt en as jy belangstel kan ek dit vir jou pos. Besoek ook gerus my webblad skakel hier. Daar is ongeveer 70 ure se video lering op die 2 dvd's. Jy kan ook hier gaan inloer.
Apr 14 2012, 11:55 AM
Ek mag dalk nuut hier wees, maar het al vyf boeke geskryf oor Christen wees, en is almal in Afrikaans en Engels beskikbaar. Die laaste een is verlede jaar in die VSA vrygestel. As jy wil weet wie ek is en waar ek vandaan kom, en hoe my denkwyses gevorm is, gaan lees dit op Woes by http://www.woes.co.za/bydrae/artikel...nis-1334403655. Ongelukkig is ons besig om ons webtuiste te herbou so dit sal seker eers oor 4 of 5 weke weer terug op die lug wees.
Ek roem nie daarop dat ek goed is of enigsins beter is as ander mense nie. Al wat ek vra is dat mense nie dinge sal glo van hoorsê nie, maar werklik die Bybel ondersoek om vas te stel of dit waarin hulle glo, werklik in die Bybel bevestig word nie. So sal ek en jy verskil van die wegraping, want daar sal nie so iets wees nie. Dit waarop dit en die sewe jaar waarvan jy praat gebou is, bestaan nie in die Bybel nie. Danië se sewende dag is reeds met Jesus se koms die eerste keer volbring. Dit is alles gebou rondom Darby se lering en is oorspronklik gebou op lerings wat deur die Roomse kerk versprei is om tweedrag te saai. Israel van die Bybel en israel van vandag is twee heeltemal verskillende begrippe. Onthou Israel het Jesus verwerp, en so sal hulle soos Esau wat sy eersgebore reg verkoop het, geoordeel word. Gaan lees maar die hoofstuk en sien wat ek bedoel hier: http://www.woes.co.za/bydrae/artikel...el-en-die-kerk. Gaan lees weer Efesiërs 2: 11 en gaan dink oor wat Paulus hier skryf.
Apr 15 2012, 06:12 AM
Louwrens dankie vir jou antwoord, en jy hoef regtig nie weg te bly van die forum nie. Dalk het die Here jou juis hier geplaas sodat ons kan gesels oor ons verskille, want daar is. Daar is ook menigsverskille tussen ons wat al jare hier deelneem, en so versterk en bou ons mekaar. Dit is nie altyd maanskyn en rose nie. Met my vrae wou ek net meer uitvind oor jou siening oor die Wederkoms, en ek glo ek het 'n idee hoe jy daaroor voel. Ek is bly jy is uit die greep van Benny Hinn en Kenneth Copeland. Dit is reeds 'n oorwinning en ek dank die Here daarvoor. Daar is egter 'n spreekwoord wat sê 'n halwe waarheid is gevaarliker as 'n volle leuen. Hoor graag van jou.